钦定古今图书集成/明伦汇编/闺媛典/第096卷 > 皇清二 > 马鹏翱妻陈氏
## 钦定古今图书集成/明伦汇编/闺媛典/第096卷 > 皇清二 > 马鹏翱妻陈氏

按《范县志》：“陈氏，儒士马鹏翱妻。伉俪未久，翱病。”

亡，藐孤才五月，氏哀毁绝食，欲以身殉。翁姑谕之曰：“汝死，我两人老迈无依，孤将谁抚？” 氏饮泣含悲，事亲尽孝。未几，舅姑相继殁，氏拮据殡殓如礼。后遗孤亦殇，氏年甫二十，号天痛哭，解绖自经。邑人哀之，公吁县令立石旌表。